CELEX: E2012P0003
Language: lt
Date: 2012-05-21 00:00:00
Title: 2012 m. gegužės 21 d. Borgarting lagmannsrett prašymas dėl patariamosios ELPA teismo nuomonės byloje Staten v/Arbeidsdepartementet prieš Stig Arne Johnsson (Byla E-3/12)

25.10.2012   
            
            
               LT
            
            
               Europos Sąjungos oficialusis leidinys
            
            
               C 324/12
            
         2012 m. gegužės 21 d.Borgarting lagmannsrett prašymas dėl patariamosios ELPA teismo nuomonės byloje Staten v/Arbeidsdepartementet prieš Stig Arne Johnsson
   (Byla E-3/12)
   2012/C 324/10
   2012 m. gegužės 21 d. raštu ELPA teismui (Teismo kanceliarija jį gavo 2012 m. gegužės 29 d.) Borgarting lagmannsrett (Borgartingo apeliacinis teismas) paprašė patariamosios nuomonės šiais byloje Staten v/Arbeidsdepartementet prieš Stig Arne Johnsson kilusiais klausimais:
   Ar tais atvejais, kai pagal nacionalinę teisę faktinis buvimas toje valstybėje yra viena iš privalomųjų bedarbio pašalpos gavimo sąlygų, Tarybos reglamento (EEB) Nr. 1408/71 71 straipsnio 1 dalies b punktui neprieštarauja reikalavimas, kad tokią pašalpą iš kompetentingos valstybės (pastarosios darbo vietos valstybės) asmuo gali gauti tik nuolat joje gyvendamas, taip pat ir tais atvejais, kai yra visiškas bedarbis, pastarąjį kartą dirbęs šalyje kaip „netikras“ pasienio darbuotojas?
   Ar atsakymas į šį klausimą priklauso nuo to, ar:
   
               1.
            
            
               Bedarbis gyvena netoli kompetentingos valstybės (pastarosios darbo vietos valstybės) ir todėl praktiškai gali atvykti į užimtumo tarnybą toje valstybėje, nors joje ir negyvena?
            
         
               2.
            
            
               Bedarbis, grįžęs į savo gyvenamosios vietos valstybę, užsiregistravo įdarbinimo tarnyboje kaip darbo ieškantis asmuo ir šioje valstybėje pateikė prašymą bedarbio pašalpai gauti?